CELEX: 62020TN0744
Language: mt
Date: 2020-12-21 00:00:00
Title: Kawża T-744/20: Rikors ippreżentat fil-21 ta’ Diċembru 2020 – Airoldi Metalli vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/53
            
         
      Rikors ippreżentat fil-21 ta’ Diċembru 2020 – Airoldi Metalli vs Il-Kummissjoni
      (Kawża T-744/20)
      (2021/C 53/69)
      Lingwa tal-kawża: l-Ingliż
      
         Partijiet
      
      
         Rikorrent: Airoldi Metalli SpA (Molteno, l-Italja) (rappreżentanti: M. Campa, D. Rovetta, G. Pandey u V. Villante, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2020/1428 tat-12 ta’ Ottubru 2020, li jimponi dazju anti-dumping proviżorju fuq l-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina (1);
               
            
                  —
               
               
                  tordna miżuri istruttorji;
               
            
                  —
               
               
                  tikkundanna lill-Kummissjoni għall-ispejjeż rispettivi tagħha kif ukoll għal dawk tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq ksur tal-Artikolu 1(2) tar-Regolament Bażiku sa fejn il-konvenuta ddefinixxiet b’mod żbaljat il-prodott ikkonċernat billi bbażat lilha nnifisha fuq il-Metodi ta’ Produzzjoni tal-Prodott (iktr ’il quddiem il-“MPP”), fuq riferiment żbaljat għall-kodiċijiet ta’ klassifikazzjoni tariffarja tan-Nomenklatura Magħquda tal-UE. Il-konvenuta wettqet ukoll żball ta’ liġi billi qieset li prodotti “magħmula bl-alluminju” awtomatikament għandhom jiġu kklassifikati bħala prodotti kkonċernati.
               
            
                  2.
               
               
                  It-tieni motiv ibbażat fuq ksur tal-Artikoli 1(2) u 3(2) tar-Regolament Bażiku kif ukoll fuq żball manifest ta’ evalwazzjoni fir-rigward tad-definizzjoni tal-prodott ikkonċernat u l-evalwazzjoni tal-importazzjonijiet mill-pajjiż ikkonċernat għal skopijiet ta’ analiżi tad-danni.
               
            
                  3.
               
               
                  It-tielet motiv ibbażat fuq ksur tal-Artikolu 2(6a) tar-Regolament Bażiku inkwantu l-Kummissjoni wettqet għażla żbaljata tal-pajjiż “rappreżentattiv xieraq”.
               
            
                  4.
               
               
                  Ir-raba’ motiv ibbażat fuq ksur tal-Artikolu 19a tar-Regolament Bażiku u tal-Artikolu 41 tal-Karta tad-Drittijiet Fundamentali tal-Unjoni Ewropea u tad-drittijiet tad-difiża tar-rikorrenti kif ukoll tal-prinċipji ta’ proporzjonalità u ta’ opportunitajiet ugwali għall-partijiet. Ir-rikorrenti ssotni li ma rċevietx notifika minn qabel xierqa u li s-sistema ta’ notifika minn qabel prevista mir-Regolament Bażiku fil-konfront tal-importaturi hija illegali.
               
            
                  5.
               
               
                  Il-ħames motiv ibbażat fuq ksur tal-Artikolu 2(6a) tar-Regolament Bażiku dwar l-istatus legali tar-Rapport li permezz tiegħu l-Kummissjoni tistabbilixxi l-eżistenza ta’ distorsjonijiet sinjifikanti fis-suq f’ċertu pajjiż jew f’ċertu settur f’dak il-pajjiż. Ir-rikorrenti ssostni ksur tad-drittijiet fundamentali tagħha inkwantu ma setgħetx tirċievi l-imsemmi rapport fil-lingwa Taljana.
               
            
         (1)  ĠU 2020, L 336, p. 8.